CELEX: 62012TN0147
Language: el
Date: 2012-03-30 00:00:00
Title: Υπόθεση T-147/12: Προσφυγή της 30ής Μαρτίου 2012 — Wünsche Handelsgesellschaft International κατά Ευρωπαϊκής Επιτροπής

9.6.2012   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               C 165/29
            
         Προσφυγή της 30ής Μαρτίου 2012 — Wünsche Handelsgesellschaft International κατά Ευρωπαϊκής Επιτροπής
   (Υπόθεση T-147/12)
   2012/C 165/50
   Γλώσσα διαδικασίας: η γερμανική
   
      Διάδικοι
   
   
      Προσφεύγουσα: Wünsche Handelsgesellschaft International mbH & Co KG (Αμβούργο, Γερμανία) (εκπρόσωποι: K. Landry και G. Schwendinger, δικηγόροι)
   
      Καθής: Ευρωπαϊκή Επιτροπή
   
      Αιτήματα της προσφεύγουσας
   
   Η προσφεύγουσα ζητεί από το Γενικό Δικαστήριο:
   
               —
            
            
               να ακυρώσει την απόφαση REM 02/09 που η Επιτροπή εξέδωσε στις 16 Σεπτεμβρίου 2011 ([(2011)6393 τελικό] και
            
         
               —
            
            
               να καταδικάσει την καθής στα δικαστικά έξοδα.
            
         
      Λόγοι ακυρώσεως και κύρια επιχειρήματα
   
   Η προσφεύγουσα ζητεί να ακυρωθεί η απόφαση REM 02/09 της 16ης Σεπτεμβρίου 2011 [K(2011) (6393 τελικό] με την οποία η Επιτροπή έκρινε ότι η διαγραφή των εισαγωγικών δασμών δεν δικαιολογείται σε συγκεκριμένη περίπτωση σχετική με κονσέρβες μανιταριών Agaricus που η προσφεύγουσα εισήγαγε από την Κίνα το 2004 και το 2006.
   Προς στήριξη της προσφυγής της η προσφεύγουσα προβάλλει τους εξής λόγους ακυρώσεως:
   
               1)
            
            
               Παράβαση του άρθρου 220, παράγραφος 2, στοιχείο β', του κοινοτικού τελωνειακού κώδικα
               
                           —
                        
                        
                           η προσφεύγουσα αμφισβητεί την εκτίμηση της Επιτροπής ότι οι γερμανικές τελωνειακές αρχές υπέπεσαν σε πλάνη εν προκειμένω.
                        
                     
                           —
                        
                        
                           εν πάση περιπτώσει, η προσφεύγουσα δεν μπορούσε ευλόγως να διαγνώσει την ύπαρξη του φερόμενου σφάλματος. Η καλόπιστη και πεπειραμένη προσφεύγουσα δεν επέδειξε έλλειψη δέουσας επιμέλειας. Η προσφεύγουσα επικαλείται δικαιολογημένη εμπιστοσύνη λαμβανομένης υπόψη της περιπλοκότητας της νομικής καταστάσεως και της μακρόχρονης πρακτικής των γερμανικών αρχών.
                        
                     
         
               2)
            
            
               Παράβαση του άρθρου 239 του κοινοτικού τελωνειακού κώδικα
               
                           —
                        
                        
                           Η Επιτροπή υπέπεσε σε διαδικαστική πλημμέλεια, απορρίπτοντας συνοπτικώς τη διαγραφή των εισαγωγικών δασμών που προβλέπει το άρθρο 239 του κοινοτικού τελωνειακού κώδικα μέσω μιας απλής παραπομπής στην εξαίρεση του άρθρου 220, παράγραφος 2, στοιχείο β', του εν λόγω κώδικα.
                        
                     
                           —
                        
                        
                           Επιπλέον η Επιτροπή παρέβη ουσιαστική διάταξη δικαίου, παραγνωρίζοντας ότι οι «ειδικές περιστάσεις» που προβλέπει το άρθρο 239 του κώδικα συνέτρεχαν εν προκειμένω και ότι πληρούνταν οι προϋποθέσεις διαγραφής δυνάμει της συγκεκριμένης διατάξεως.
                        
                     
         
               3)
            
            
               Παραβίαση των γενικών αρχών του δικαίου
               
                           —
                        
                        
                           Η προσφεύγουσα προσάπτει, επιπλέον, στην Επιτροπή ότι μέσω της επίμαχης αποφάσεως παραβίασε τις αρχές του πρωτογενούς δικαίου της δικαιολογημένης εμπιστοσύνης, αναλογικότητας, της χρηστής διοικήσεως και της ίσης μεταχειρίσεως.